open-index/open-wikipedia-markdown huggingface dataset:
திருமுல்லைவாசல் தொடருந்து நிலையம்

**திருமுல்லைவாயல் தொடருந்து நிலையம்** (Thirumullaivoyal railway station) என்பது சென்னை புறநகர் இருப்புவழி வலையமைப்பில் சென்னை மத்திய தொடருந்து நிலையம் - அரக்கோணம் பிரிவில் உள்ள தொடருந்து நிலையங்களில் ஒன்றாகும். இது மண்ட்ரோ நகர், ஜெயலட்சுமி நகர், செந்தில் நகர், திருமுல்லைவாயல் பகுதிகளுக்கு சேவையாற்றும் நிலையமாகும். இந்நிலையம் சென்னையின் புறநகர்ப் பகுதியில் சென்னை யான நகர மையத்திலிருந்து மேற்கே 17 கி. மீ. தொலைவில் அமைந்துள்ளது. இது அம்பத்தூருக்கு அருகிலுள்ள செந்தில் நகரில் அமைந்துள்ளது. இந்நிலையம் கடல் மட்டத்திலிருந்து 21.73 மீட்டர் உயரத்தில் அமைந்துள்ளது.==

## வரலாறு
சென்னை மத்தி-திருவள்ளூர் பிரிவு மின்மயமாக்கப்பட்டதன் மூலம், நிலையத்தின் முதல் பாதைகள் 29 நவம்பர் 1979 அன்று மின்மயமாக்கப்பட்டன. வில்லிவாக்கம்-ஆவடி பிரிவு மின்மயமாக்கப்பட்டதன் மூலம், நிலையத்தில் கூடுதல் பாதைகள் 2 அக்டோபர் 1986 அன்று மின்மயமாக்கப்பட்டன.

## தளவமைப்பு
இந்த நிலையம் சென்னை மத்தி-அரக்கோணம் பிரிவில் புதியதாக அமைக்கப்பட்ட நிலையாம்கும்.&#x5B; *[[விக்கிப்பீடியா:சான்று தேவை|<span title="This claim needs references to reliable sources. (September 2012)">சான்று தேவை</span>]]* &#x5D; நான்கு தண்டவாளங்கள் உள்ளன - இரண்டு புறநகர் தொடருந்து சேவை செய்கின்றன. புறநகர் தண்டவாளங்கள் ஒரு தீவு நடைமேடை போன்று அமைக்கப்பட்டு சேவை செய்கின்றது. இதன் மீது நிலைய கட்டடம் அமைந்துள்ளது. ஒரு நடைமேடை பாலம் நடைமேடையை சுற்றுப்புறத்துடன் இணைக்கிறது.

## நிலைய அமைப்பு

## படங்கள்

படிமம்:Thirumullaivoyil_Easternside.jpg|alt=Thirumullaivoyal station towards the eastern side|கிழக்குப் பக்கம் நோக்கி திருமுல்லைவாயல் நிலையம்
படிமம்:Thirumullaivoyil_Westernside_Stairs.jpg|alt=Thirumullaivoyal station towards the western side|மேற்குப் பக்கம் நோக்கி திருமுல்லைவாயல் நிலையம்
படிமம்:FOB_at_Thirumullaivoyal_Station,_Chennai.jpg|alt=Footbridge at the station|நிலையத்தில் நடைபாதை


## மேலும் காண்க

* சென்னை புறநகர் ரயில்வே
* சென்னையில் உள்ள ரயில் நிலையங்கள்

## மேற்கோள்கள்

## வெளி இணைப்புகள்

* Indiarailinfo.com இல் திருமுல்லைவாயல் நிலையம்
பகுப்பு:சென்னை புறநகர் தொடருந்து நிலையங்கள்
பகுப்பு:சென்னையில் உள்ள தொடருந்து நிலையங்கள்
கத்திவாக்கம் தொடருந்து நிலையம்

**கத்திவாக்கம் தொடருந்து நிலையம்** (*Kathivakkam railway station*), சென்னை புறநகர் இருப்புவழி வலையமைப்பில் சென்னை மத்தி - கும்மிடிப்பூண்டி பிரிவில் உள்ள தொடருந்து நிலையங்களில் ஒன்றாகும். இது சென்னையின் புறநகர்ப் பகுதியான கத்திவாக்கத்தின் சுற்றுப்புறத்திற்கு சேவை செய்கிறது. மேலும் இது சென்னை மத்திய தொடருந்து நிலையத்திலிருந்து வடக்கே யிலிருந்து 14 கி. மீ. தொலைவில் அமைந்துள்ளது. இது கடல் மட்டத்திலிருந்து 9 மீட்டர் உயரத்தில் உள்ளது.

## வரலாறு
சென்னை மத்தி-கும்மிடிபூண்டி பிரிவு மின்மயமாக்கப்பட்டதன் மூலம், நிலையத்தில் உள்ள பாதைகள் 13 ஏப்ரல் 1979 அன்று மின்மயமாக்கப்பட்டன.

## படங்கள்

படிமம்:Kathivakkam_railway_station.jpg
படிமம்:WAG5_Ennore.JPG|alt=A WAG5 Loco with a freight train at Kathivakkam railway station|கத்திவாக்கம் தொடருந்து நிலையத்தில் சரக்கு ரயிலுடன் கூடிய WAG5 ரயில் இன்ஜின்.
படிமம்:Kathivakkam_Railway_Station.JPG|alt=People wait on platform no.2 of Kathivakkam Railway Station|கத்திவாக்கம் தொடருந்து நிலையத்தின் 2ஆவது நடைமேடையில் காத்திருக்கும் மக்கள்


## மேலும் காண்க

* சென்னை புறநகர் இருப்புவழி
* சென்னையில் உள்ள தொடருந்து நிலையங்கள்

## மேற்கோள்கள்

## வெளி இணைப்புகள்

* Indiarailinfo.com இல் கத்திவாக்கம் நிலையம்
பகுப்பு:சென்னை புறநகர் தொடருந்து நிலையங்கள்
பகுப்பு:சென்னையில் உள்ள தொடருந்து நிலையங்கள்
வேலகப்புடி

**வேலகப்புடி** (*Velagapudi*) என்பது இந்திய மாநிலமான ஆந்திரப் பிரதேசத்தின் குண்டூர் மாவட்டத்தில் உள்ள ஒரு கிராமம் ஆகும். கிராம பஞ்சாயத்து என்ற நிலையிலிருந்து நீக்கப்படுவதற்கு முன்பு, குண்டூர் மாவட்டத்தின் துள்ளூர் மண்டலத்தில் ஒரு கிராமமாக இருந்தது. ஆந்திரப் பிரதேசத்தின் தற்காலிக தலைமைச் செயலகம் வேலகபுடியில் அமைந்துள்ளது.

## வரலாறு
கிபி 1199 மற்றும் கிபி 1261 ஆம் ஆண்டுகளுக்கு  இடையில் ஆட்சி செய்த காகதீய வம்சத்தின் மன்னர் கணபதி தேவா, வேலகப்புடி மற்றும் மந்தடம் ஆகிய இரண்டு கிராமங்களை மந்தடத்தில் உள்ள கோலாகி மடத்தின் ஆன்மிக போதகரான சிவாச்சாரியாருக்கு பரிசளித்தார்.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த நகரத்தின் மக்கள் தொகை 2,688 ஆகும். மொத்த மக்கள் தொகையில், ஆண்கள் 1,346 பேர் மற்றும் பெண்கள் 1,342 பேர் ஆவர். ஆயிரம் ஆண்களுக்கு 997 பெண்கள் என்ற பாலின விகிதம் இருந்தது. 6 வயதுக்குட்பட்ட குழந்தைகளின் எண்ணிக்கை 260 ஆகும். எழுத்தறிவு விகிதம் 62.81 சதவீதமாக இருந்தது. எழுத்தறிவு பெற்றவர்களின் எண்ணிக்கை 1,525 ஆக இருந்தது.

## போக்குவரத்து

விசயவாடா மற்றும் அமராவதி வழித்தடத்தில் வேலகப்புடி கிராமம் அமைந்துள்ளது. விசயவாடா மற்றும் குண்டூரில் இருந்து வேலகபுடிக்கு போக்குவரத்து சேவைகளை வழங்கும் பேருந்துகளை ஆந்திரப் பிரதேச மாநில சாலைப் போக்குவரத்துக் கழகம் இயக்குகிறது.

## மேற்கோள்கள்

பகுப்பு:குண்டூர் மாவட்டம்
பகுப்பு:ஆந்திர ஊர்களும் நகரங்களும்
அர்தீப் சிங் தில்லான்

**அர்தீப் சிங் தில்லான்** (*Hardeep Singh Dhillon*) என்பவர் இந்தியாவின் பஞ்சாப் மாநிலத்தைச் சேர்ந்த ஓர் அரசியல்வாதியாவார். அர்தீப் சிங் திம்பி தில்லான் என்ற பெயரிலும் அறியப்படுகிறார். ஆம் ஆத்மி கட்சியின் உறுப்பினராக பஞ்சாப் மாநில அரசியலில் இயங்குகிறார். 2024 ஆம் ஆண்டு முதல் பஞ்சாப் சட்டமன்ற உறுப்பினராக இருந்து வருகிறார். முக்த்சர் சாகிப் மாவட்டத்தின் கிடர்பாகா சட்டமன்றத் தொகுதியை இவர் பிரதிநிதித்துவப்படுத்துகிறார்.
## மேலும் காண்க
*இந்திய பஞ்சாபின் சட்டமன்றம்
## மேற்கோள்கள்

பகுப்பு:வாழும் மக்கள்
பகுப்பு:பஞ்சாப் சட்டமன்ற உறுப்பினர்கள்
பகுப்பு:முக்த்சர் சாகிப் மாவட்டம்
பகுப்பு:ஆம் ஆத்மி கட்சி அரசியல்வாதிகள்
நிர்மல் சிங்

**நிர்மல்சிங்**  (*Nirmal Singh*) என்பவர் இந்தியாவின் பஞ்சாப் மாநிலத்தைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினராக பஞ்சாப் மாநில அரசியலில் இயங்குகிறார். 2024 ஆம் ஆண்டு முதல் பஞ்சாப் சட்டமன்ற உறுப்பினராக இருந்து வருகிறார். 2017 ஆம் ஆண்டு நடைபெற்ற பஞ்சாப் சட்டமன்றத் தேர்தலில் இவர் சட்டமன்ற உறுப்பினராகத் தேர்ந்தெடுக்கப்பட்டார். 2017 மற்றும் 2022 ஆம் ஆண்டுகளில்  பட்டியாலா மாவட்டத்தின் சுத்ரனா சட்டமன்றத் தொகுதியை இவர் பிரதிநிதித்துவப்படுத்துகிறார்.

2022 ஆம் ஆண்டு நடைபெற்ற பஞ்சாப் சட்டமன்றத் தேர்தலில், இந்திய தேசிய காங்கிரசு கட்சியின் சார்பில் சுத்ரானா தொகுதியில் போட்டியிட்டு, ஆம் ஆத்மி கட்சியின் வேட்பாளரான குல்வந்த் சிங் பாச்சிகரிடம் பெரும் வாக்கு வித்தியாசத்தில் தோல்வியடைந்தார்.

## மேலும் காண்க
*இந்திய பஞ்சாபின் சட்டமன்றம்
## மேற்கோள்கள்

பகுப்பு:வாழும் மக்கள்
பகுப்பு:பஞ்சாப் சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பாட்டியாலா மாவட்டம்
இசாங் குமார் சப்பேவால்

**இசாங் குமார் சப்பேவால்**  (*Ishank Kumar Chabbewal*) என்பவர் இந்தியாவின் பஞ்சாப் மாநிலத்தைச் சேர்ந்த ஓர் அரசியல்வாதியாவார். ஆம் ஆத்மி கட்சியின் உறுப்பினராக பஞ்சாப் மாநில அரசியலில் இயங்குகிறார். 2024 ஆம் ஆண்டு முதல் பஞ்சாப் சட்டமன்ற உறுப்பினராக இருந்து வருகிறார். 2024ஆம் ஆண்டு நடைபெற்ற பஞ்சாப் சட்டமன்ற இடைத்தேர்தலில் இவர் சட்டமன்ற உறுப்பினராகத் தேர்ந்தெடுக்கப்பட்டார். ஓசியார்பூர் மாவட்டத்தின் இயப்பேவால் சட்டமன்றத் தொகுதியை இவர் பிரதிநிதித்துவப்படுத்துகிறார். இதற்கு முன்பு இவரின் தந்தை இராச் குமார் சப்பேவால் இப்பதவியை வகித்து வந்தார். அவர் ஓசியார்பூர் மக்களவைத் தொகுதியிலிருந்து நாடாளுமன்ற உறுப்பினராகத் தேர்ந்தெடுக்கப்பட்ட பிறகு இந்த சட்டமன்ற உறுப்பினர் பதவியை விட்டு பதவி விலகினார்.

## மேலும் காண்க
*இந்திய பஞ்சாபின் சட்டமன்றம்
## மேற்கோள்கள்

பகுப்பு:வாழும் மக்கள்
பகுப்பு:பஞ்சாப் சட்டமன்ற உறுப்பினர்கள்
பகுப்பு:ஆம் ஆத்மி கட்சி அரசியல்வாதிகள்
தமிழ் அறிதநுட்பியல் உலகாயம்

**தமிழ் அறிதநுட்பியல் உலகாயம்** (*Thamizharitha Nutpiyal Ulagayam*) என்பது சுருக்கமாக தமிழறிதம் என அறியப்படுவது இலங்கையிலிருந்து தமிழ் இணையப் பயன்பாட்டினை மேம்படுத்தலை நோக்கமாக செயல்படும் ஓர் அமைப்பாகும். இந்த அமைப்பு 2017ஆம் ஆண்டு ஆரம்பிக்கப்பட்டு 2018ஆம் ஆண்டு அரசு சார்பற்ற அமைப்பாக பதிவுச்செய்யப்பட்டுள்ளது.

## செயல்பாடுகள்
* அனைத்து தமிழ் இணையத்தளங்களிலும் செயலி மென்பொருட்களிலும் ஒருங்குறியை அடிப்படையாகக்கொண்ட தமிழ் எழுத்துருக்களைப் பயன்படுத்த வழிகாட்டுதலும் ஊக்குவித்தலும்.
* தமிழ் செயலிகளுக்கான தமிழ் மொழி இடைமுகத்தை மேம்படுத்தல்
* தமிழில் கற்பதற்கும் கற்பிப்பதற்குமான தீர்வுகளை உருவாக்குதல்.
* தமிழில் பிழைதிருத்தி, இலக்கணத்திருத்தி, எழுத்துணரி பயன்பாட்டு மென்பொருட்களை உருவாக்குதல்
* தமிழ், சிங்களம், ஆங்கிலம் உள்ளிட்ட பன்மொழி மொழிபெயர்ப்புக்கான தீர்வுகளை உருவாக்குதல்
* தமிழ் விக்கிபீடியாவின் வளர்ச்சிக்கு உதவுதல்
* தகவல் தொழிநுட்பம் தொடர்பான மாநாடுகளை நடத்துதல்

## தொடர் கருத்தரங்குகள்
ஒன்றவிட்ட சனிக்கிழமைகளில் இணையவழியாக மாலை 07.30 மணி முதல் 08.30 வரை இணையம் தொடர்பான கருப்பொருளில் உரையாடல்கள் நடைபெறுகிறது.இந் நிகழ்வு 17 ஏப்பிரல் 2020அன்று தொடங்கியது.இதுவரை 194 உரையாடல்கள் நடைபெற்றுள்ளன.

## மேற்கோள்கள்

பகுப்பு:தமிழ்ச் சங்கங்கள்
பகுப்பு:இலங்கை அமைப்புகள்
எக்கோட்ரான்

**எக்கோட்ரான்** என்பது சூழலியல் துறையில் பயன்படுத்தப்படும் ஒரு **பரிசோதனை ஆய்வுக் கருவி** ஆகும். இது கட்டுப்படுத்தப்பட்ட சூழலில் இயற்கையான, எளிமைப்படுத்தப்பட்ட அல்லது முற்றிலும் செயற்கையாக உருவாக்கப்பட்ட சூழலியல் அமைப்புகளை ஒரே நேரத்தில் பராமரித்து, அவற்றில் உள்ள உயிரினங்கள் உருவாக்கும் செயல்முறைகளை குறிப்பாக பொருள் மற்றும் ஆற்றல் ஓட்டங்களை அளவிடுவதற்கு உதவுகிறது.
thumb|செயிண்ட்-பியர்-லெ-நெமூர்  நகரில் அமைந்துள்ள  ஆய்வகத்தின் முக்கிய நுழைவாயில்

### வடிவமைப்பு
**எக்கோட்ரான்** அமைப்பின் அடிப்படை கொள்கை, சூழலியல் அமைப்புகளை முழுமையாக அல்லது பகுதியளவில் நீர்ப்புகாத தன்மை கொண்ட அடைப்புகளுக்குள் அடைப்பதாகும். இவ்வடைப்புகள் ஆற்றல் ஓட்டத்திற்கு அனுமதிக்கும் வகையிலும், நிலத்தடி அல்லது நீரியல் சூழலியல் அமைப்புகள் (கண்டம் சார்ந்த அல்லது கடல் சார்ந்த) மீது பல்வேறு உடல் மற்றும் இரசாயன நிலைகளை உருவாக்கும் திறன் கொண்டவையாகவும் வடிவமைக்கப்படுகின்றன.

சுற்றுச்சூழல் கட்டுப்பாடுகள் மற்றும் நேரடி அளவீடுகள் மிகத் துல்லியமாக இருப்பதால், அறிவியல் கருதுகோள்கள் அல்லது செயல்முறை மாதிரிகள் சோதிக்கப்படுகின்றன. இதற்காக, அடைப்புகளில் தொடர்ச்சியாக ஓட்டங்கள் , நிலைகள் மற்றும் உயிரியல் பண்புகள் ஆகியவற்றை அளவிடும் மேம்பட்ட கருவிகள் பொருத்தப்பட்டிருக்கும்.

இவற்றுடன் கூடுதலாக, ஆய்வுக்காக எடுத்த மாதிரிகளில் மேற்கொள்ளப்படும் **in situ** மற்றும் **ex situ** அளவீடுகளும் இந்த ஆன்லைன் அளவீடுகளை நிறைவு செய்கின்றன. புள்ளிவிவர பகுப்பாய்வு அடிப்படையில் பல காரணிகள் ஒருவருக்கொருவர் எப்படி தொடர்பு கொள்கின்றன என்பதை ஆய்வு செய்ய, போதுமான எண்ணிக்கையிலான தனித்தனி அடைப்புக் களங்கள் அவசியமாகின்றன.

### வகைப்பாடு
பயன்பாட்டின் அடிப்படையில் **எக்கோட்ரான்** அமைப்புகள் பின்வருமாறு வகைப்படுத்தப்படுகின்றன:

* **மெக்ரோகாஸம் :**   பல கன மீட்டர் (m³) அளவிலான மறுசீரமைக்கப்பட்ட சூழலியல் அமைப்புகளை நீண்ட காலத்திற்கு (பொதுவாக 3–5 ஆண்டுகள் அல்லது அதற்கு மேல்) ஆய்வு செய்ய போதுமான இடம் கொண்ட அமைப்பு.
* **மைக்ரோகாஸம் :**   கன டெசிமீட்டர் அளவிலான சிறிய பரப்பளவில், பூஞ்சை, பாக்டீரியா, மண் சூழலியல் அமைப்புகள் போன்றவற்றை ஆய்வு செய்ய பயன்படும் அமைப்பு.
* **மெசோகாஸம் :**   மெக்ரோகாஸம் மற்றும் மைக்ரோகாஸம் இடைப்பட்ட அளவிலான சூழ்நிலைகளுக்கான ஆய்வக அமைப்பு.

## மேற்கோள்கள்

## நூற்பட்டியல்

* Lawton, J. H., Naeem, S., Woodfin, R. M., Brown, V. K., Gange, A., Godfray, H. J. C., Heads, P. A., Lawler, S., Magda, D., Thomas, C. D., Thompson, L. J. & Young, S. (1993) "The Ecotron - a Controlled Environmental Facility for the Investigation of Population and Ecosystem Processes." Phil. Trans. R. Soc. B, 341, 181-194.
* Lawton, J. H. (1996) "The Ecotron facility at Silwood Park: The value of big bottle" experiments. Ecology, 77, 665-669.
* Loreau, M. (1998) *Biodiversité et fonctionnement des écosystèmes* n°81, pp. 3-7. French National Centre for Scientific Research, Paris.

## வெளி இணைப்புகள்

* Paris CEREEP – ECOTRON IDF
* Montpellier European Ecotron
* Deep Soil Ecotron

பகுப்பு:சூழல் மண்டலம்
வேம்பூர் தொடருந்து நிலையம்

**வேம்பூர் தொடருந்து நிலையம்** (*Vembur railway station*; குறியீடு: VBU) என்பது இந்திய மாநிலமான தமிழ்நாட்டின் திண்டுக்கல் மாவட்டத்தில் வேம்பூரில் அமைந்துள்ள ஒரு தொடருந்து நிலையமாகும். இந்த நிலையம் புதிதாக அமைக்கப்பட்ட சேலம் சந்திப்பு-கரூர் சந்திப்பு வழித்தடத்தில் அமைந்துள்ள ஓர் இடைநிலை நிலையமாகும். இது மே 2013இல் செயல்பாட்டுக்கு வந்தது. இந்த நிலையம் இந்திய இரயில்வேயின் தென்னக இரயில்வே மண்டலத்தால் இயக்கப்படுகிறது. இது சேலம் தொடருந்து கோட்டத்தின் கீழ் வருகிறது.

## மேற்கோள்கள்

பகுப்பு:சேலம் தொடருந்து கோட்டம்
பகுப்பு:திண்டுக்கல் மாவட்டத்திலுள்ள தொடருந்து நிலையங்கள்
குர்தீப் சிங் ராந்தவா

**குர்தீப் சிங் ராந்தவா** (*Gurdeep Singh Randhawa*) என்பவர் இந்தியாவின் பஞ்சாப் மாநிலத்தைச் சேர்ந்த ஓர் அரசியல்வாதியாவார். ஆம் ஆத்மி கட்சியின் உறுப்பினராக பஞ்சாப் மாநில அரசியலில் இயங்குகிறார். 2024 ஆம் ஆண்டு முதல் பஞ்சாப் சட்டமன்ற உறுப்பினராக இருந்து வருகிறார். குர்தாசுப்பூர் மாவட்டத்தின் தேரா பாபா நானக் சட்டமன்றத் தொகுதியை இவர் பிரதிநிதித்துவப்படுத்துகிறார்.

## சொத்து
2022 பஞ்சாப் சட்டமன்றத் தேர்தலின் போது, ​​தனது மொத்த நிதிச் சொத்துக்களாக ரூ. 4,03,55,000 என்றும், நிதிப் பொறுப்புகளாக ரூ. 80,54,847 என்றும் இவர் அறிவித்தார்.

## மேலும் காண்க
*இந்திய பஞ்சாபின் சட்டமன்றம்

## மேற்கோள்கள்

பகுப்பு:வாழும் மக்கள்
பகுப்பு:ஆம் ஆத்மி கட்சி அரசியல்வாதிகள்
பகுப்பு:பஞ்சாப் சட்டமன்ற உறுப்பினர்கள்
பகுப்பு:குர்தாஸ்பூர் மாவட்டம்
மல்லிகை அரிசி

**மல்லிகை அரிசி** *([[ஆங்கிலம்]]: Jasmine rice ([[தாய் (மொழி)|தாய்]]: ข้าวหอมมะลิ; இராயல் தாய் பொது ஒலிபெயர்ப்பு முறை (RTGS): காவ் ஹோம் மலி; தாய் உச்சரிப்பு: [kʰâːw hɔ̌ːm malíʔ])* என்பது; ஒரு நீண்ட தானிய வகை நறுமண அரிசியாகும். தாழை(பூந்தாழை அல்லது  இரம்பை இலை) மற்றும் சோளப்பொரி ஆகியவற்றை நினைவூட்டும் இதன் நறுமணம்,  அரிசிச் செடியால் இயற்கையாக உற்பத்தி செய்யப்படும் நறுமணச் சேர்மங்களால் ஏற்படுகிறது; இவற்றில் 2-அசிடைல்-1-பைரோலின் என்பது மிகவும் குறிப்பிடத்தக்கது. நறுமணத்தின் தீவிரம் விரைவாகக் குறைவதால், பல தென்கிழக்கு ஆசியர்களும் மற்றும் அரிசி விரும்பிகளும் ஒவ்வொரு ஆண்டும் புதிதாக அறுவடை செய்யப்படும் 'புதிய பயிர்' மல்லிகை அரிசியையே விரும்புகின்றனர். மேலும் இந்த மல்லிகை அரிசி என்பது, ஒரைசா சட்டைவா வகையைச் சேர்ந்தது. 

மல்லிகை அரிசி முதன்மையாக தாய்லாந்து (தாய் ஓம் மாலி அல்லது தாய் மணம் கொண்ட அரிசி), கம்போடியா (ப்கா இரம்டுவோல் அல்லது கம்போடிய மல்லிகை அரிசி), இலாவோசு மற்றும் தெற்கு வியட்நாமில் வளர்க்கப்படுகிறது. இது சமைக்கும்போது ஈரப்பதமாகவும் மென்மையாகவும் இருக்கும், சற்று இனிப்பு சுவையுடன் இருக்கும். தானியங்கள் ஒட்டிக்கொண்டு சமைக்கும்போது ஓரளவு ஒட்டும் தன்மையுடையவை, இருப்பினும் பசையுள்ள அரிசியை விட (ஒரைசா சட்டைவா போல. பசையுள்ள) குறைவான ஒட்டும் தன்மை கொண்டவை. ஏனெனில் இது குறைவான அமிலோபெக்டினைக் கொண்டுள்ளது. இது அமெரிக்க நீண்ட தானிய அரிசியை விட மூன்று மடங்கு ஒட்டும் தன்மை கொண்டது.

மல்லிகை அரிசியைப் அறுவடை செய்ய, அதன் நீண்ட தண்டுகள் வெட்டப்பட்டு, கதிரடிக்கப்படுகின்றன. பின்னர் அந்த அரிசியை உமி நீக்கப்படாத நெல் வடிவத்தில் வைத்திருக்கலாம், அல்லது உமியை நீக்கி பழுப்பு அரிசியாக மாற்றலாம், அல்லது முளை மற்றும் தவிடு முழுமையாகவோ அல்லது பகுதியாகவோ நீக்கப்பட்டு, வெள்ளை அரிசியாக அரைக்கப்படலாம்.

மல்லிகை அரிசிக்கும் அதே பெயருடைய மல்லிகைச் செடிக்கும் நேரடியாகத் தொடர்பு இல்லை.

## தோற்றம்
மல்லிகை அரிசியின் தோற்றத்தை, சோன்புரி மாகாணத்தில் உள்ள பனாட் நிகோம் மாவட்டத்தில் உள்ள பான் லேம் பிராடு என்ற இடத்தில்  கண்டறியலாம். அங்குதான் அசல் காவ் டாவ் மாலி அரிசி கண்டுபிடிக்கப்பட்டது. "மாதிரி 105" என்று அறியப்பட்ட அந்த அரிசி மாதிரி, அதன் மெல்லிய, மல்லிகை போன்ற வெள்ளை நிற நீளமான தானியத்திற்காகவும், தாழம்பூ இலையைப் போன்ற இயற்கையான நறுமணத்திற்காகவும் தேர்ந்தெடுக்கப்பட்டது. இது 1940-களின் நடுப்பகுதிக்கும் 1950-களின் முற்பகுதிக்கும் இடையில் சாச்சோங்சாவ் மாகாணத்தில் உள்ள பாங் கிளா மாவட்டத்திற்குக் கொண்டுவரப்பட்டது. இறுதியில், அந்த அரிசிக்கு அதிகாரப்பூர்வமாக காவ் டாவ் மாலி 105 (தாய்: ข้าวดอกมะลิ 105, பொருள்: 'மல்லிகைப்பூ அரிசி 105') என்று பெயரிடப்பட்டது. இது பெரும்பாலும் "காவ் ஓம் மாலி" (தாய்: ข้าวหอมมะลิ, பொருள்: 'மல்லிகை அரிசி') அல்லது சுருக்கமாக "ஓம் மாலி" (தாய்: หอมมะลิ, பொருள்: 'நறுமணமுள்ள மல்லிகை') என்று அழைக்கப்படுகிறது. இது இப்போது முதன்மையாக தாய்லாந்தின் வடகிழக்கு பிராந்தியத்தில், குறிப்பாக துங் குலா ரோங் ஹாய் பகுதியில் பயிரிடப்படுகிறது.

## மேலும் காண்க

* மைசூர் மல்லி
* தூயமல்லி
* கொத்தமல்லி சம்பா

## சான்றுகள்

பகுப்பு:நெல்
பகுப்பு:நெல் வகைகள்
அமெரிக்க சதுரங்க சங்கம்

**அமெரிக்க சதுரங்க சங்கம்** (*American Chess Association*) 1857 ஆம் ஆண்டு அமெரிக்காவின் நியூயார்க்கு நகரில் நிறுவப்பட்டது. இச்சதுரங்க அமைப்பு 1857 ஆம் ஆண்டு அக்டோபர் மாதம் 6 ஆம் தேதியன்று அன்று அமெரிக்காவில் முதல் பெரிய சதுரங்கப் போட்டியான முதல் அமெரிக்க சதுரங்க காங்கிரசு போட்டியை ஏற்பாடு செய்தது. 1857 ஆம் ஆண்டு நவம்பர் மாதம் 11 ஆம் தேதியன்று போட்டியில் இலூயிசு பால்சனைத் தோற்கடித்த பால் மார்பிக்கு, பரிசளிப்பு விழாவில் அமெரிக்க சதுரங்க சங்கத்தின் தலைவரான கர்னல் சார்லசு டி. மீட் என்பவரால் ஒரு வெள்ளிப் பரிசுப் பொருள் வழங்கப்பட்டது. பால் மார்பியின் சார்பாக, அமெரிக்க சதுரங்க சங்கம், சமீபத்தில் பட்டம் வென்ற அமெரிக்க சதுரங்க சங்க வாகையாளருடன் ஒரு போட்டியில் மோதுவதற்காக, ஐரோப்பாவில் உள்ள எந்தவொரு வீரருக்கும் 5,000 டாலர் பரிசு சவாலை முன்வைத்தது..

அமெரிக்க சதுரங்க சங்கம் அமெரிக்க செஸ் மந்த்லி' என்ற மாத இதழை வெளியிட்டது. இது முதல் அமெரிக்க சதுரங்க காங்கிரசு போட்டியை ஏற்பாடு செய்ய உதவிய வில்லார்ட் பிசுக்கு என்பவரால்  1857 ஆம் ஆண்டு சனவரி மாதத்தில் தொடங்கப்பட்டது. 1857 முதல் 1860 வரை, இந்த இதழ் வெளியீடு நிறுத்தப்படுவதற்கு நான்கு மாதங்களுக்கு முன்பு வரை, பத்திரிகையின் ஆசிரியராக இவரே இருந்தார்.  மார்பிக்கு இணை ஆசிரியர் என்ற பெருமை வழங்கப்பட்டது, இருப்பினும் அவருக்கு அதில் உண்மையான ஈடுபாடு குறைவாகவே இருந்தது. 1879-96 காலகட்டத்தில் வெளியிடப்பட்ட செஸ் மந்த்லி' என்ற மற்றொரு இதழுக்கு இதனுடன் எந்தத் தொடர்பும் இல்லை.

அந்த அமைப்பு சில ஆண்டுகளுக்குள் செயல்படுவதை நிறுத்திவிட்டது.  மேலும் 1871 மற்றும் 1874-ஆம் ஆண்டுகளில் நிறுவப்பட்ட (மூன்றாவது அமெரிக்க சதுரங்க மாநாட்டை ஏற்பாடு செய்த) அதே பெயருடைய மற்ற அமைப்புகளுடன் ஒப்பிட்டு குழப்பிக் கொள்ளக்கூடாது. பிற்காலத்திய அமெரிக்க சதுரங்கக் சங்கம் 1939-ஆம் ஆண்டில் உருவாக்கப்பட்டது. 

## மேற்கோள்கள்

## மேலும் வாசிக்க
* 

பகுப்பு:சதுரங்க அமைப்புகள்
பகுப்பு:ஐக்கிய அமெரிக்க அமைப்புகள்
பகுப்பு:நியூயார்க் நகரம்
ஆ. கு. சீ. அன்பழகன்

**ஆ. கு. சீ. அன்பழகன்** (*A. K. S. Anbalagan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவண்ணாமலை மாவட்டம் பெரணமல்லூர் நகரைச் சேர்ந்தவர். பல்தொழில்நுட்பக் கல்லூரியில் பொறியியல் பட்டயப் படிப்பினை கற்றுள்ள அன்பழகன் திராவிட முன்னேற்றக் கழக கட்சியினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பெரணமல்லூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1971 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
கண்ணகிபுரம், மட்டக்களப்பு

**கண்ணகிபுரம்** என்பது இலங்கையில் கிழக்கு மாகாணத்தின் மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது கோறளைப்பற்று பிரதேச செயலாளர் பிரிவில் அமைந்துள்ளது. இது வாழைச்சேனைக்குத் தென்கிழக்கே சுமார் 2 கிலோமீட்டர் தூரத்தில் அமைந்துள்ளது. இது ஒரு கிராம அலுவலர் பிரிவாக உள்ளது. இந்தக் கிராமத்திற்கு வடக்கே புதுக்குடியிருப்பு, வடகிழக்கே பேத்தாழை, கிழக்கே கல்மடு, தெற்கே கறுவாக்கேணி, தென்மேற்கே மாவடிச்சேனை, மேற்கே பிறைந்துறைச்சேனை ஆகிய கிராமங்கள் எல்லைகளாக உள்ளன.

## கோயில்கள்
* கண்ணகிபுரம் கணேசபெருமாள் கோவில்
* கண்ணகிபுரம் நாகதம்பிரான் கோவில்

## பாடசாலைகள்
மட்/கண்ணகிபுரம் விநாயகர் வித்தியாலயம்

## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



## மேற்கோள்கள்


பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
பட்டாபிராம் கிழக்கு பணிமனை தொடருந்து நிலையம்

**பட்டாபிராம் கிழக்கு பணிமனை தொடருந்து நிலையம்** (*Pattabiram East Depot railway station*) தமிழ்நாட்டில் சென்னை புறநகர்இருப்புவழி வலையமைப்பில் சென்னை மத்திய-அரக்கோணம் பிரிவின் தொடருந்து நிலையங்களில் ஒன்றாகும். இந்த நிலையம் மேற்கு சென்னையில் உள்ள ஆவடி ஐ. ஏ. எப். பட்டாபிராம் அருகே உள்ளது. இது கடல் மட்டத்திலிருந்து சுமார் 40 மீட்டர் உயரத்தில் உள்ளது.

## மேலும் காண்க

* சென்னை புறநகர் ரயில்வே
* சென்னையில் உள்ள ரயில் நிலையங்கள்

## மேற்கோள்கள்

## வெளியிணைப்புகள்
* பட்டாபிராம் கிழக்கு டிப்போ ரயில் நிலையம் Indiarailinfo.com
பகுப்பு:சென்னை புறநகர் தொடருந்து நிலையங்கள்
பகுப்பு:சென்னையில் உள்ள தொடருந்து நிலையங்கள்
பிரணவ் மிசுத்திரி

**பிரணவ் மிசுத்திரி** (Pranav Mistry)  இந்தியாவைச் சேர்ந்த ஒரு கணினி விஞ்ஞானி மற்றும் கண்டுபிடிப்பாளர் ஆவார். 1981 ஆம் ஆண்டு மே மாதம் 14 ஆம் தேதியன்று இவர் பிறந்தார். சாம்சங் தொழில்நுட்பம் மற்றும் மேம்பட்ட ஆராய்ச்சிக் கூடங்கள் நிறுவனத்தின் முன்னாள் தலைவராகவும் தலைமைச் செயல் அதிகாரியாகவும் பணிபுரிந்தார். ஆறாம் உணர்வு எனப்படும் சைகை உணர் இடைமுகம், சுட்டியற்ற உள்ளீட்டு கருவி, சிபிராசு தொடர்பாடல் மென்பொருள், காலக்சி திறன் கைக் கடிகாரம் ஆகியவற்றில் இவர் ஆற்றிய பணிகளுக்காக மிகவும் அறியப்படுகிறார்.

## தொழில்
மிசிதிரி 2012 ஆம் ஆண்டு சாம்சங்கு நிறுவனத்தில் ஆராய்ச்சி இயக்குநராக சேர்ந்தார், மேலும் இதன் உலகளாவிய துணைத் தலைவராகவும் பணியாற்றினார். 2013 ஆம் ஆண்டு செப்டம்பர் மாதத்தில் சாம்சங் கேலக்சி கியர் அறிதிறன் கைகடிகாரத்தை அறிமுகப்படுத்தினார். மதராசு தொழில் நுட்ப நிறுவனத்தில் சேருவதற்கு முன்பு, பிரணவ் மைக்ரோசாப்ட் நிறுவனத்தில் பயனர் அனுபவம் பிரிவில் ஆராய்ச்சியாளராகப் பணியாற்றினார். முன்னதாக, இவர் கூகிள், சிஎம்யூ, நாசா, யுனெசுகோ,சப்பான் அறிவியல் & தொழில்நுட்ப நிறுவனத்தில் பணியாற்றியுள்ளார். சாம்சங்கின் ஆராய்ச்சி ஆய்வகத்தில் உலகளாவிய மூத்த துணைத் தலைவராகவும், திங்க் டேங்கு என்ற குழுவின் தலைவராகவும் இருந்துள்ளார். சாம்சங் தொழில்நுட்பம் மற்றும் மேம்பட்ட ஆராய்ச்சிக் கூடங்கள் நிறுவனத்தின் தலைவர் மற்றும் தலைமை நிர்வாக அதிகாரியாக இருந்தார். 2021 ஆம் ஆண்டு சூலை மாதத்தில்  ஒரு புதிய செயற்கை தொடக்கநிலை வணிக நிறுவனத்தை நிறுவினார்.

## புதுமைகள்
மிசுத்திரி ஆறாம் உணர்வு எனப்படும் சைகை உணர் இடைமுகம் மீதான தனது பணிக்காக மிகவும் அறியப்பட்டார். இவரது மற்ற படைப்புகளில் சிலவாக, சுட்டியற்ற உள்ளீட்டு கருவி, சிபிராசு தொடர்பாடல் மென்பொருள், காலக்சி திறன் கைக் கடிகாரம்,  தேடிக் கண்டுபிடிக்கக்கூடிய மற்றும் நினைவூட்டல்களையும் செய்திகளையும் அனுப்பக்கூடிய அறிவார்ந்த ஒட்டும் குறிப்புகளான குயிக்கீசு; பார்வை மற்றும் கண் சிமிட்டலால் கட்டுப்படுத்தப்படும் ரோபோவான பிளிங்க்பாட்டு; முப்பரிமாணத்தில் வரையக்கூடிய ஓர் எழுதுகோல் மற்றும் பௌதீக உலகின் கூகிளாகச் செயல்படக்கூடிய ஒரு பொது வரைபடம் ஆகியவற்றையும் கண்டுபிடித்துள்ளார். சாம்சங்கின் NEON-இன் உருவாக்கத்திலும் அவர் பங்களித்துள்ளார்

## அங்கீகாரம்
ஆறாம் உணர்வு எனப்படும் சைகை உணர் இடைமுகம் மீதான ஆராய்ச்சி இவருக்கு 2009 ஆம் ஆண்டு கண்டுபிடிப்பு விருதைப் பெற்றுத் தந்தது. உலகின் சிறந்த 35 கண்டுபிடிப்பாளர்களில் ஒருவராக சென்னை தொழில்நுட்ப நிறுவனத்தின் தொழில்நுட்ப மதிப்பாய்விலும் பெயரிடப்பட்டார்.  2010 ஆம் ஆண்டில், படைப்பாற்றல் இதழின் படைப்பாற்றல் 50 பேர் பட்டியலில் இடம் பெற்றுள்ளார்.  கிறிசு ஆண்டர்சன் மிசிதிரியை "உலகின் சிறந்த கண்டுபிடிப்பாளர்களில் ஒருவர்" என்று குறிப்பிட்டுள்ளார்.  மிசிதிரி ஆசிய அறிவியலாளர் இதழின் "பார்க்க வேண்டிய 15 ஆசிய அறிவியலாளர்கள்" பட்டியலிலும் இடம்பெற்றுள்ளார். அவர் ஜிக்யூ இந்தியாவிலிருந்து அங்கீகாரத்தைப் பெற்றுள்ளார், அவரை மிகவும் சக்திவாய்ந்த எண்ம இந்தியர்களில் ஒருவராகவும்,  மற்றும் இந்தியா டுடேவின் "நாளைய 37 இந்தியர்களில்" ஒருவராகவும் பட்டியலிடப்பட்டுள்ளார்.

உலகப் பொருளாதார மன்றத்தால் 2013 ஆம் ஆண்டில் இளம் உலகளாவிய தலைவராக இவர் கௌரவிக்கப்பட்டார்.

## தனிப்பட்ட வாழ்க்கை
மிசுத்திரி இந்தியாவின் குசராத்து மாநிலத்தில் உள்ள பலன்பூரில் பிறந்தார். இவர் பர்ரா சென் என்பவரை திருமணம் செய்து கொண்டார்.

## மேற்கோள்கள்

பகுப்பு:1981 பிறப்புகள்
பகுப்பு:வாழும் மக்கள்
பகுப்பு:இந்திய தொழில்நுட்பக் கழகத்தின் முன்னாள் மாணவர்கள்
பகுப்பு:இந்திய அறிவியலாளர்கள்
முக்தபுரம்

**முக்தபுரம்**  *(Mukthapuram)* என்பது இந்தியாவின் தென் மாநிலமான ஆந்திரப்பிரதேசத்தில் உள்ள பிரகாசம் மாவட்டத்தில் கொமரோலு மண்டலத்தில் உள்ள ஒரு கிராமம் ஆகும்.
## புவியியல்
முக்தபுரம்  இல் அமைந்துள்ளது.  இது சராசரியாக 253 மீட்டர் (833 அடி) உயரத்தைக் கொண்டுள்ளது. 
சித்தலுரிலிருந்து  கொமரோலு செல்லும் பிரதான சாலையில் உள்ள ஒரு சிறிய கிராமம் முக்தபுரமாகும்.
## மக்கள் தொகை
2011 ஆம் ஆண்டு இந்திய மக்கள் தொகை கணக்கெடுப்பின்படி,  முக்தபுரத்தின் மக்கள் தொகை 771 ஆகும். இதில் ஆண்கள் 51% பேரும் பெண்கள் 49% பேரும் ஆவர். இதன் சராசரி கல்வியறிவு விகிதம் 50% ஆகும்.
## கல்வி
முக்தபுரத்தில் பின்வரும் தொடக்கப்பள்ளிகள் உள்ளன. அங்கன்வாடி மையமும் உள்ளது:

## மேற்கோள்கள்


பகுப்பு:பிரகாசம் மாவட்டம்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
மே. ப. காமராஜ்

**மே. ப. காமராஜ்** (*M. P. Kamaraj*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சேலம் மாவட்டம் மேச்சேரி நகரைச் சேர்ந்தவர். இளங்கலை, இளநிலைச் சட்டப் பட்டங்களைப் பெற்றுள்ள காமராஜ் வழக்குரைஞர் ஆவார். பாட்டாளி மக்கள் கட்சியினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தாரமங்கலம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2001

## மேற்கோள்கள்

பகுப்பு:1961 பிறப்புகள்
பகுப்பு: பாட்டாளி மக்கள் கட்சி அரசியல்வாதிகள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பிபிலியோஇசுகோப்

**பிபிலியோஇசுகோப்** (*Biblioscape*-நூலியல் வடிவம்) என்பது சி. ஜி. தகவல் நிறுவனத்தால் வெளியிடப்பட்டுள்ள வணிக நோக்கிலான தகவல் மற்றும் மேற்கோள் மேலாண்மை மென்பொருள் தொகுப்பாகும். மென்பொருள் மைக்ரோசாப்ட் விண்டோசு இயக்கு தளத்தில் மட்டுமே இயங்கும் தனமையுடையது.

## வரலாறு
1998ஆம் ஆண்டில் பிபிலியோஇசுகேப் முதன்முதலில் வெளியிடப்பட்டது. தற்போதைய பதிப்பு 10.0.3 வெளியீடு சூன் 2015இல் கிடைத்தது. பதிப்பு 10 மார்ச் 2013 வரை பீட்டா சோதனையில் இருந்தது.

## அம்சங்கள்
பிபிலியோஇசுகேப் என்பது மேற்கோள்கள் மேலாண்மை மென்பொருள் ஆகும். மேற்கோள்கள், குறிப்புகள், பணிகள், விளக்கப்படங்கள் மற்றும் வகைகளைப் பதிவு செய்யவும் ஒன்றோடொன்று இணைக்கவும் பயனரை அனுமதிக்கும் தொகுதிகள் இதில் உள்ளன. இவற்றில் ஏதேனும் ஒன்றை வலைப்பக்கங்கள் அல்லது பிற வெளிப்புற ஆதாரங்களுடன் இணைக்கலாம். பதிவுகளை கோப்புறைகள் அல்லது தொகுப்புகளில் ஒழுங்கமைத்து பகுப்புடன் குறிக்கலாம்.

## மேற்கோள்கள்

பகுப்பு:மென்பொருள்
பொட்டாசியம் புளோரோசிலிக்கேட்டு

**பொட்டாசியம் புளோரோசிலிக்கேட்டு** (*Potassium fluorosilicate*) என்பது K2[SiF6] என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். பொட்டாசியம் அறுபுளோரோமாங்கனேட்டு(IV) (K2[MnF6], Mn4+ உடன்) கலப்படம் செய்யப்படும்போது, ​​இது ஒரு குறுகிய பட்டை சிவப்பு நிறத்தை உருவாக்கும் ஒளிரும் பொருளாக  உருவாகிறது. பெரும்பாலும் பி.எசு.எப் அல்லது கே.எசு.எப் என சுருக்கமாக அழைக்கப்படுகிறது. மேலும் ஒளியுமிழும் டையோடு விளக்குகள் மற்றும் காட்சிகளில் பயன்பாடு காரணமாக இது பொருளாதார முக்கியத்துவம் வாய்ந்ததாக உள்ளது.

## இயற்கைத் தோற்றம்
இயற்கையாகவே இயரேடைட்டு என்ற கனிமமாக, இத்தாலியின் சிசிலிப் பகுதியில் உள்ள ஏயோலியன் தீவுகளில் காணப்படுகிறது. இதே தீவுகளில் உள்ள எரிமலைப் புகைத்துளைகளின் விளிம்பில், டெமார்டினைட்டு எனப்படும் ஓர் அறுகோண வடிவ கனிமமும் கண்டறியப்பட்டுள்ளது..
 
ஆலிசோண்ட்ரியா மூரேய் என்ற கடல் பஞ்சு, பொட்டாசியம் புளோரோசிலிக்கேட்டு என்ற பொருளால் ஆன ஒரு கட்டமைப்பை உருவாக்குகிறது.

## கட்டமைப்பு
உலோக்லின் (1984) பகுப்பாய்வின்படி, இது Fm3m என்ற இடக்குழுவைக் கொண்டுள்ளது. மேலும் 295 கெல்வின் வெப்பநிலையில் இதன் அளவுருக்கள் a0 = 0.8134 நானோமீட்டர் மற்றும் V = 0.538.2 நானோமீட்டர்³ ஆகும். Si-F பிணைப்பு நீளம் 0.1683 நானோமீட்டர் ஆகும். உயர் வெப்பநிலை மற்றும் அழுத்தங்களில் பீட்டா மற்றும் காமா கட்டங்கள் காணப்படுகின்றன.

## பயன்பாடுகள்
பொட்டாசியம் புளோரோசிலிக்கேட்டு, பீங்கான் உற்பத்தி, மரக்கட்டைகளைப் பாதுகாத்தல், அலுமினியம் மற்றும் மக்னீசியம் உருக்குதல், மற்றும் ஒளியியல் கண்ணாடி தயாரிப்பு போன்ற துறைகளில் பயன்பாடுகளைக் கொண்டுள்ளது.

## சிவப்பு பாசுபர்
பொட்டாசியம் அறுபுளோரோமாங்கனேட்டு(IV) (K2[MnF6]) உடன் கலக்கப்படும்போது, ​​சுமார் 630 நானோமீட்டர் அலைநீளத்தில் ஒளியை உமிழும் ஒரு குறுகிய பட்டை சிவப்பு பாசுபர் உருவாகிறது. நீல நிற ஒளியை உமிழும் ஒளியுமிழும் டையோடுடன், மஞ்சள் நிற சீரியம் கலக்கப்பட்ட இட்ரியம் அலுமினியம் கார்னெட்டு பாசுபரை , Y3Al5O12:Ce3+ சேர்த்துப் பயன்படுத்தும் வெள்ளை ஒளியுமிழும் டையோடுகளின் வெள்ளை ஒளியின் தரத்தை மேம்படுத்துவதில் இந்த பொருள் பயன்பாடு கொண்டுள்ளது.

இந்த பாசுபரைத் தயாரிப்பதற்கான வழிமுறைகளில் சக-படிகமயமாக்கல், சக-வீழ்படிவாக்கல்  ஆகிய முறைகள் அடங்கும். உதாரணமாக, பொட்டாசியம் புளோரைடுடன் கூடிய (40%) ஐதரோபுளோரிக் அமிலத்தில் உள்ள K2[MnF6] சேர்மத்தை, (40%) ஐதரோபுளோரிக் அமிலத்தில் கரைக்கப்பட்ட SiO2 உடன் கலந்து, சக-வீழ்படிவாக்கல் முறையில் தயாரிக்கலாம்.

## மேலும் காண்க
* சோடியம் புளோரோசிலிக்கேட்டு

## மேற்கோள்கள்

பகுப்பு:பொட்டாசியம் சேர்மங்கள்
பகுப்பு:அறுபுளோரோசிலிக்கேட்டுகள்
பகுப்பு:மினுமினுக்கும் மற்றும் ஒளிரும் பொருட்கள்
படிவப்பாறை நிலவியல் கூட்டகம்

**படிவப்பாறை நிலவியல் கூட்டகம்** (Society for Sedimentary Geology (SEPM)) என்ற கூட்டமைப்பு, அமெரிக்க மாநிலமான ஓக்லகோமாவை தளமாகக் கொண்ட, 1926 ஆம் ஆண்டு தொடங்கப்பட்டப் பன்னாட்டு இலாப நோக்கற்ற, அறிவியல் குமுகாயம் ஆகும். இதனை சுருக்கமாக *SEPM* எனக் குறிப்பிடுவர்.  இவ்வமைப்பின் முந்தையப் பெயர், *பொருளாதார புதைபடிவவியலாளர்கள் மற்றும் கனிமவியலாளர்களின் சங்கம்* ('Society of Economic Paleontologists and Mineralogists) என்பதாகும். 

பாறைப்படிவியல், தொல்லுயிரியல், சுற்றுச்சூழலியல், ஆழ்கடல் நிலவியல், நீர்நிலவியல் ஆகியவற்றின் நுட்பமான அறிவியல் செய்திகளையும், இவைத் தொடர்புடையனவற்றையும் ஆய்ந்து, குறிப்பிட்ட கால இடைவெளியில் வெளியீடுகளை அளிக்கிறது. மேலும் இரண்டு முக்கிய ஆய்விதழ்களை ( *Journal of Sedimentary Research* (JSR) and *PALAIOS*) வெளியிடுகிறது. தனது உறுப்பினர்களுக்கு, ஒவ்வொரு மாதமும் கட்டற்ற (open access magazine) வெளியீடுகளைத் தருகிறது. இத்துறைச்சார்ந்த அறிவியலாளர்களுக்கு, உயர்ந்த விருதுகளையும் அளிக்கிறது.

## மேற்கோள்கள்

## வெளியிணைப்புகள்
*
* SEPMSTRATA - படிவப்பாறை நிலவியல் துறைசார் கல்விகளின் இணையதளம்

பகுப்பு:பாறையியல்
பகுப்பு:இலாபநோக்கற்ற நிறுவனங்கள்
இலந்தனம் இருசிலிசைடு

**இலந்தனம் இருசிலிசைடு** (*Lanthanum disilicide*) என்பது LaSi2 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். இலந்தனமும் சிலிக்கானும் சேர்ந்து இந்த இருமச் சேர்மம் உருவாகிறது. பல இலந்தனம் சிலிசைடுகள் அறியப்பட்டுள்ளன.

## தயாரிப்பு
*சிலிக்கான் மற்றும் இலந்தனம்  தூள்களை ஒன்றிணைத்து, அந்தக் கலவையை திடமான கட்டிகளாக அழுத்தி, வெற்றிடச் சூழலில் உருக்கினால் இலந்தனம் இருசிலிசைடு உருவாகும். 

*இலந்தனம், சிலிக்கான் மற்றும் பாதரசம் ஆகியவற்றை ஒரு குவார்ட்சு குழாயில் 450 °செல்சியசு வெப்பநிலையில் 10–12 மணி நேரம் வினைபுரியச் செய்ய வேண்டும்.  பின்னர், காய்ச்சி வடித்தல் மூலம் அதிகப்படியான பாதரசத்தை நீக்கிவிட்டு, அதன் பிறகு கிடைக்கும் பொருளை 450–600 °செல்சியசு வெப்பநிலையில் பதப்படுத்தினாலும் இலந்தனம் இருசிலிசைடு உருவாகும்.

## இயற்பியல் பண்புகள்
இலந்தனம் இருசிலிசைடு சாம்பல் நிறப் படிகங்களாக உருவாகிறது. LaSi2 இரண்டு வகையான படிக அமைப்புகளில் காணப்படுகிறது. நான்முகி (α-GdSi2 வகை) மற்றும் செஞ்சாய்வு (α-ThSi2 வகை) என்பவை இவ்விரு வகைகளாகும். 

இந்தச் சேர்மம் அதன் உலோகப் பண்பு மற்றும் பல்வேறு பயன்பாடுகளுக்காக அறியப்படுகிறது.
## வேதியியல் பண்புகள்
LaSi2 ஐதரோகுளோரிக் அமிலம் மற்றும் ஐதரோபுளோரிக் அமிலத்துடன் வினைபுரிகிறது; இது தண்ணீரில் கரையாது.

## பயன்கள்
இலந்தனம் இருசிலிசைடு தூளானது அதிக மின் மின்தடை, குறைந்த வெப்ப விரிவாக்கம் மற்றும் சிறந்த வெப்ப நிலைத்தன்மை ஆகியவற்றால் வகைப்படுத்தப்படுகிறது. இந்த பண்புகள், மின்சார வெப்பமூட்டும் சாதனங்கள், உயர்-வெப்பநிலை உணர்விகள், வெப்பந்தாங்கவல்ல பீங்கான் பொருட்கள், வெப்பக் கருவிகள் மற்றும் திறமையான வெப்பக் கடத்துதலுக்காக வடிவமைக்கப்பட்ட பொருட்கள் போன்ற பயன்பாடுகளுக்கு இதை மிகவும் பயனுள்ளதாக ஆக்குகின்றன.

## மேற்கோள்கள்

பகுப்பு:இலந்தனம் சேர்மங்கள்
பகுப்பு:சிலிசைடுகள்
பகுப்பு:அணுக்கருப் பொருட்கள்
சியூதாத் டி லா பாசு

**சியூதாத் டி லா பாசு** (*Ciudad de la Paz*) என்பது எக்குவடோரியல் கினி நாட்டின் தலைநகரம் ஆகும். மலாபோவில் அமைந்திருந்த தலைநகரம் 2026 சனவரி 2 அன்று சியூதாத் டி லா பாசிற்கு மாற்றப்பட்டது. இந்நகரத்தின் பெயர் முன்னர் **ஜிபுலோகோ** அல்லது **ஒயாலா** என இருந்தது.

2015 ஆம் ஆண்டில் நகர்ப்புற மாவட்டமாக இது நிறுவப்பட்டது, இது 2017 ஆம் ஆண்டில் உருவாக்கப்பட்ட எக்குவட்டோரியல் கினியின் புதிய மாகாணமான சிப்லோகோவின் நிர்வாகத் தலைமையகமாகவும் உள்ளது. 2017 ஆம் ஆண்டில், இந்த நகரம் அதிகாரப்பூர்வமாக "சியுதாத் டி லா பாஸ்" (*அமைதி நகரம்*) என்று பெயரிடப்பட்டது.

திட்டமிடப்பட்டு உருவாக்கப்பட்ட இந்நகரத்தின் இருப்பிடம் இதன் எளிதான அணுகலாலும், மென்மையான காலநிலைக்காகவும் தேர்ந்தெடுக்கப்பட்டது. பயோக்கோ தீவில் உள்ள பழைய தலைநகரமான மலாபோ போலல்லாமல், இது குறிப்பாக நாட்டின் முக்கிய நிலப்பகுதியில் உள்ளது. இது கட்டடக்கலை, நகர்ப்புறவியம் - எதிர்கால கட்டிடக்கலை சிந்தனைக்காக போர்த்துகீசிய நிறுவனத்தினால் வடிவமைக்கப்பட்டது. இது சுமார் 200,000 மக்கள் வசிக்கும் இடமாகும். ஒரு புதிய நாடாளுமன்றக் கட்டடத்தையும், ஏராளமான சனாதிபதி மாளிகைகளையும், 8150 எக்டேர் பரப்பளவையும் கொண்டுள்ளது. இந்த புதிய தலைநகரின் கட்டுமானம், இந்த முயற்சிக்கு உந்து சக்தியாக இருந்த அரசுத்தலைவர் தியோடோரோ ஒபியாங்கிற்கு எதிரான அரசியல்வாதிகளால் விமர்சிக்கப்பட்டது. எக்குவட்டோரியல் கினி அரசாங்கம் 2017 ஆம் ஆண்டின் தொடக்கத்தில் நகரத்திற்குக் குடிபெயரத் தொடங்கியது.

## மேற்கோள்கள்

## வெளி இணைப்புகள்
* 
* Ateliê português desenha futura capital da Guiné Equatorial

பகுப்பு:எக்குவட்டோரியல் கினி
பகுப்பு:ஆப்பிரிக்கத் தலைநகரங்கள்
அல்லைல்மும்மெத்தில்சிலேன்

**அல்லைல்மும்மெத்தில்சிலேன்** (*Allyltrimethylsilane*) என்பது C6H14Si என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். அல்லைல் டிரைமெத்தில்சிலேன் என்ற பெயராலும் இது அறியப்படுகிறது. கரிமசிலிக்கன் சேர்மமான இதை (CH3)3SiCH2CH=CH2  என்ற கட்டமைப்பு வாய்ப்பாட்டாலும் அடையாளப்படுத்தலாம். அல்லைல் தொகுதியுடன் ஒரு மும்மெத்தில்சிலில் தொகுதி இணைக்கப்பட்டு இச்சேர்மம் உருவாகிறது.  நிறமற்று காணப்படும் இந்த திரவம் கரிமத் தொகுப்பு வினைகளில் பயன்படுத்தப்படுகிறது.
 
## மேற்கோள்கள்

பகுப்பு:மும்மெத்தில்சிலில் சேர்மங்கள்
பகுப்பு:கரிம வேதியியல் வினையாக்கிகள்
பிசு(மும்மெத்தில்சிலில்)அசிட்டமைடு

**பிசு(மும்மெத்தில்சிலில்)அசிட்டமைடு** (*Bis(trimethylsilyl)acetamide*) என்பது C8H21NOSi2 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். MeC(OSiMe3)NSiMe3 (Me = CH3) என்று இச்சேர்மம் அடையாளப்படுத்தப்படுகிறது. இது ஒரு நிறமற்ற திரவம் ஆகும். பல்வேறு கரிமக் கரைப்பான்களில் இது கரையும். ஆனால் ஈரப்பதம் மற்றும் OH மற்றும் NH குழுக்களைக் கொண்ட கரைப்பான்களுடன் விரைவாக வினைபுரிகிறது. பகுப்பாய்வு வேதியியலில், பகுப்பாய்வுப் பொருட்களின் ஆவியாகும் தன்மையை அதிகரிக்கப் பயன்படுகிறது.  உதாரணமாக, வாயு நிறமாலை வரைவியலில், இது கரிமத் தொகுப்பு வினைகளில் டிரைமெத்தில்சிலில் பாதுகாப்புத் தொகுதியை அறிமுகப்படுத்தவும் பயன்படுத்தப்படுகிறது.  தொடர்புடைய ஒரு வினைப்பொருள் N,O-பிசு(டிரைமெத்தில்சிலில்)டிரைபுளோரோ அசிட்டமைடு  ஆகும்.

## தயாரிப்பும் வினைகளும்
ஒரு காரத்தின் முன்னிலையில் அசிட்டமைடுடன் மும்மெத்தில் சிலில் அசிட்டமைடைச் சேர்த்து சூடுபடுத்தினால் பிசு(மும்மெத்தில்சிலில்)அசிட்டமைடு சேர்மத்தை தயாரிக்கலாம். (Me = CH3, Et = C2H5) (Me = CH3, Et = C2H5):

:MeC(O)NH2  +  2 SiMe3Cl  +  2 Et3N→ MeC(OSiMe3)NSiMe3  +  2 Et3NHCl

பிசு(மும்மெத்தில்சிலில்)அசிட்டமைடை ஆல்ககால்களுடன் வினைபுரியச் செய்யும்போது, ​​அதனுடன் தொடர்புடைய டிரைமெத்தில்சிலில் ஈதர் சேர்மத்தைக் கொடுக்கிறது. இவ்வினையில்  அசிட்டமைடு ஒரு துணை விளைபொருளாகக் கிடைக்கிறது (Me = CH3)::

:2 ROH  +  MeC(OSiMe3)NSiMe3 → MeC(O)NH2  +  2 ROSiMe3

## மேற்கோள்கள்

பகுப்பு:மும்மெத்தில்சிலில் சேர்மங்கள்
பகுப்பு:கரிம வேதியியல் வினையாக்கிகள்
மும்மெத்தில்சிலில்புரோப்பனாயிக் அமிலம்

**மும்மெத்தில்சிலில்புரோப்பனாயிக் அமிலம்** (*Trimethylsilylpropanoic acid*) என்பது C6H14O2Si என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். டிரைமெத்தில்சிலில்புரோப்பனாயிக் அமிலம் என்ற பெயராலும் இச்சேர்மம் அறியப்படுகிறது. இச்சேர்மத்தில் ஒரு மும்மெத்தில்சிலில் குழு இடம்பெற்றிருக்கும். நீர் சார்ந்த கரைப்பான்களுக்கான (எ.கா. டி2O) அணுக்கரு காந்த ஒத்ததிர்வு ஆய்வுகளில் ஓர் உள் குறிப்புப் பொருளாக இது  பயன்படுத்தப்படுகிறது. இந்தப் பயன்பாட்டிற்காக, இது பெரும்பாலும் டியூட்டரேற்றம் செய்யப்படுகிறது (3-(மும்மெத்தில்சிலில்)-2,2,3,3-டெட்ராடியூட்டரோபுரோப்பியோனிக் அமிலம்) அணுக்கரு காந்த ஒத்ததிர்வு ஆய்வு சோதனைகளில் அடிக்கடி பயன்படுத்தப்படும் மற்ற உள்ளகக் குறிப்புப் பொருட்கள் சோடியம் டிரைமெத்தில்சிலில்புரோப்பேன்சல்போனேட்டும் டெட்ராமெத்தில்சிலேனும் ஆகும்.

## மேற்கோள்கள்

பகுப்பு:மும்மெத்தில்சிலில் சேர்மங்கள்
பகுப்பு:புரோப்பியோனிக் அமிலங்கள்
(மும்மெத்தில்சிலில்)மெத்தில் குளோரைடு

**(மும்மெத்தில்சிலில்)மெத்தில் குளோரைடு** (*(Trimethylsilyl)methyl chloride*) என்பது C4H11ClSi என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிம வேதியியல் சேர்மமாகும். கரிமசிலிக்கன் சேர்மமான இது (CH3)3SiCH2Cl என்ற கட்டமைப்பு வாய்ப்பாட்டாலும் அடையாளப்படுத்தப்படுகிறது. நிறமற்ற, எளிதில் ஆவியாகக்கூடிய ஒரு திரவமான இது, கரிமத் தொகுப்பு வினைகளில் பயன்படுத்தப்படும் ஒரு ஆல்கைலேற்றும் காரணியாகும். குறிப்பாக (மும்மெத்தில்சிலில்)மெத்தில்லித்தியம் தயாரிப்பதற்கான ஒரு முன்னோடிப் பொருளாகப் பயன்படுகிறது. டிரைபீனைல்பாசுபீன் முன்னிலையில், இது பென்சோபீனோன்களை ஓலிபினேற்றம் செய்கிறது.:

::(CH3)3SiCH2Cl + PPh3 + Ar2C=O → Ar2C=CH2 + OPPh3 + (CH3)3SiCl

## மேற்கோள்கள்

பகுப்பு:மும்மெத்தில்சிலில் சேர்மங்கள்
பகுப்பு:குளோரோமெத்தில் சேர்மங்கள்
அமெலிசு பேசிபென்னிசு

***அமெலிசு பேசிபென்னிசு*** (*Ameles fasciipennis*), என்பது *அமெலிடே* குடும்பத்தினைச் சார்ந்த *[[அமெலிசு]]* பேரினத்திலுள்ள கும்பிடுபூச்சி சிற்றினம் ஆகும். *அ. பேசிபென்னிசு*, இத்தாலியில் மட்டும் காணப்பட்ட அற்றுவிட்ட சிற்றினமாகும்.

இது டோலெண்டினோ பகுதியில் 1871ஆம் ஆண்டில் ஒரு முறை மட்டுமே சேகரிக்கப்பட்டுள்ளது. மேலும் இப்பகுதியில் விரிவான பூச்சியியல் ஆய்வுகள் நடத்தப்பட்ட போதிலும், இதன் பின்னர் இது காணப்படவில்லை.

## பாதுகாப்பு நிலை
*அமெலிசு பேசிபென்னிசு* சிற்றினம் அற்றுவிட்ட இனமாக பன்னாடு இயற்கைப் பாதுகாப்புச் சங்கம் செம்பட்டியலில் அறிவித்துள்ளது.

## மேற்கோள்கள்

பகுப்பு:கும்பிடுபூச்சிகள்
பகுப்பு:அமெலிசு
அமெலிசு கிராசிலிசு

***அமெலிசு கிராசிலிசு*** (*Ameles gracilis*), என்பது *அமெலிடே* குடும்பத்தினைச் சார்ந்த *[[அமெலிசு]]* பேரினத்திலுள்ள கும்பிடுபூச்சி சிற்றினம் ஆகும். *அ. கிராசிலிசு*, கேனரி தீவுகளில் மட்டும் காணப்படும் அகணிய உயிரி ஆகும்.

## மேற்கோள்கள்

பகுப்பு:கும்பிடுபூச்சிகள்
பகுப்பு:அமெலிசு
அமெலிசு கெல்டிரிச்சி

***அமெலிசு கெல்டிரிச்சி*** (*Ameles heldreichi*), என்பது *அமெலிடே* குடும்பத்தினைச் சார்ந்த *[[அமெலிசு]]* பேரினத்திலுள்ள கும்பிடுபூச்சி சிற்றினம் ஆகும். *அ. கெல்டிரிச்சி*, மாசிடோனியா, குரோவாசியா, கிரீஸ், இஸ்ரேல், லிபியா, பாலஸ்தீனம், துருக்கி, உருமேனியா, உக்ரைன், உருசியா, சைப்பிரசு ஆகிய நாடுகளில் காணப்படுகிறது.

## மேற்கோள்கள்

பகுப்பு:கும்பிடுபூச்சிகள்
பகுப்பு:அமெலிசு
கர்நாடகக் கடலோர மேம்பாட்டு ஆணையம்

**கர்நாடக கடலோர மேம்பாட்டு ஆணையம்** (*Karnataka Coastal Development Authority*) கர்நாடக மாநில அரசின் ஓர் அரசு அமைப்பாகும். இதன் தலைமையகம் கர்நாடகாவின் மங்களூரில் அமைந்துள்ளது. இந்த ஆணையம் கர்நாடகாவின் தட்சிண கன்னடா, உடுப்பி மற்றும் உத்தர கன்னடா ஆகிய மூன்று கடலோர மாவட்டங்களின் வளர்ச்சிக்காகச் செயல்படுகிறது.
## வரலாறு
கடலோர மேம்பாட்டு ஆணையம் 2009 ஆம் ஆண்டில் நிறுவப்பட்டது. மத்தார் ரத்னாகர் எக்டே இந்த ஆணையத்தின் தலைவராக உள்ளார். 2022-2023 ஆம் ஆண்டிற்காக மாநில அரசு இந்த ஆணையத்திற்கு ₹35 கோடி நிதியை வழங்கியுள்ளது.
## முக்கிய நோக்கங்கள்
*கடலோர மாவட்டங்களின் வளர்ச்சி (உடுப்பி, தட்சிண கன்னடம், வடகன்னடம்)
*மீன்வளத் துறை வளர்ச்சி மற்றும் மீனவர்களின் வாழ்க்கை மேம்பாடு
*கடலோர சுற்றுச்சூழல் பாதுகாப்பு
*அடிப்படை வசதிகள் (சாலை, குடிநீர், மின்சாரம், துறைமுக வசதிகள்) மேம்பாடு
*சுற்றுலா வளர்ச்சி
## மேற்கோள்கள்

## வெளி இணைப்புகள்
* 

பகுப்பு:கர்நாடக அரசு
பகுப்பு:இந்திய அரசு அமைப்புகள்
தில்லி மாசுக் கட்டுப்பாட்டுக் குழு

**தில்லி மாசுக் கட்டுப்பாட்டுக் குழு** (*Delhi Pollution Control Committee*) என்பது  இந்தியாவின் தேசிய தலைநகர் பிரதேசத்தில் உள்ள ஒரு தன்னாட்சி ஒழுங்குமுறை அமைப்பாகும். இது தேசிய தலைநகர் பிராந்தியத்தில் சுற்றுச்சூழல் மாசுபாட்டைக் கண்காணித்தல், கட்டுப்படுத்துதல் மற்றும் தணித்தல் ஆகியவற்றுக்கு பொறுப்பாகும். தில்லியில் சுற்றுச்சூழல் மற்றும் பொது சுகாதாரத்தை ஒழுங்குபடுத்துவதற்கும் பாதுகாப்பதற்கும், 1974 ஆம் ஆண்டு நீர் (மாசு தடுப்பு மற்றும் கட்டுப்பாடு) சட்டம் மற்றும் 1981 ஆம் ஆண்டு காற்று (மாசு தடுப்பு மற்றும் கட்டுப்பாடு) சட்டத்தின் விதிகளின் கீழ் இவ்வமைப்பு நிறுவப்பட்டது..

## சர்ச்சைகள்
2024 ஆம் ஆண்டு செப்டம்பர் மாதத்தில் நடுவண் புலனாய்வுச் செயலகம் இவ்வமைப்பின் மூத்த சுற்றுச்சூழல் பொறியாளரான முகமது ஆரிஃப் என்பவரை மற்ற சிலருடன் கைது செய்தது. தனியார் நிறுவனங்களுக்கு மாசுக் கட்டுப்பாட்டு அனுமதிகளைப் புதுப்பிப்பதற்காக அவர் இலஞ்சம் வாங்கியதாகக் கூறப்படுகிறது.

மாசுக்கட்டுப்பாட்டில் அந்தக் குழுவின் முக்கியப் பங்கைக் கருத்தில் கொண்டு, இந்த ஆள் பற்றாக்குறையை நீதிமன்றம் ஒரு “மிகவும் வருந்தத்தக்க நிலைமை” என்று வர்ணித்தது.

## வரலாறு
தில்லி மாசுக் கட்டுப்பாட்டுக் குழுவானது 1991 ஆம் ஆண்டில் மத்திய அரசால் நிறுவப்பட்டது. இது தலைநகரில் மாசுபாட்டைக் கட்டுப்படுத்த மத்திய மாசுக் கட்டுப்பாட்டு வாரியம் மற்றும் தேசிய பசுமைத் தீர்ப்பாயத்துடன் இணைந்து செயல்படுகிறது.  காற்று மற்றும் நீர் மாசுபாட்டின் அளவுகளைக் கண்காணித்து, ஒழுங்குபடுத்துவதன் மூலமும், சுற்றுச்சூழல் சட்டங்களுக்கு இணங்குவதை உறுதி செய்வதன் மூலமும், தில்லியில் ஏற்படும் சுற்றுச்சூழல் சீரழிவு மற்றும் மாசுபாட்டைக் கையாள்வதற்காக இந்தக் குழு நிறுவப்பட்டது.

## மேலும் காண்க
*மத்திய மாசுக் கட்டுப்பாட்டு வாரியம்
## மேற்கோள்கள்


## வெளி இணைப்புகள்
* Official Website

பகுப்பு:இந்திய அரசு அமைப்புகள்
பகுப்பு:சுற்றுச்சூழல் மற்றும் வனங்கள் அமைச்சகம்
இந்தியத் துறைமுகங்கள் சங்கம்

**இந்தியத் துறைமுகங்கள் சங்கம்** (*Indian Ports Association*) என்பது சங்கங்கள் பதிவுச் சட்டத்தின் கீழ் பதிவுசெய்யப்பட்ட ஒரு சட்டப்பூர்வமான மற்றும் தன்னாட்சி அமைப்பாகும். இந்திய அரசின் துறைமுகங்கள், கப்பல் போக்குவரத்து மற்றும் நீர்வழிகள் அமைச்சகத்தின்  கீழ் உள்ள முக்கிய துறைமுகங்களின் வளர்ச்சி மற்றும் மேம்பாட்டை ஊக்குவிப்பதற்காக 1966-ஆம் ஆண்டில் நிறுவப்பட்டது.

## வரலாறும் நோக்கங்களும்
இந்திய துறைமுகங்கள் சங்கம் 1966 ஆம் ஆண்டில் 12 முக்கிய துறைமுகங்களின் செயல்பாடுகளைக் கட்டுப்படுத்தும் நோக்கத்துடன் உருவாக்கப்பட்டது. கப்பல் போக்குவரத்து அமைச்சகத்தின் மேற்பார்வையின் கீழ் இச்சங்கம் செயல்படுகிறது. திட்டமிடல் மற்றும் அமைப்பு தொடர்பான ஆராய்ச்சிகளை மேற்கொள்வது, 12 துறைமுகங்களில் பணிபுரியும் ஊழியர்களின் ஊதியத்தை நிர்ணயிப்பது  மற்றும் துறைமுகங்கள் தொடர்பான தொழில்நுட்ப மற்றும் பொருளாதார நிலைகளை மேம்படுத்துவதற்கான முயற்சிகளை மேற்கொள்வது ஆகிய நோக்கங்களுடன் இச்சங்கம் உருவாக்கப்பட்டது.

இந்த அமைப்பு, துறைமுகம் மற்றும் துறைமுக அமைப்புகளின் ஒரு பகுதியாக உள்ள தேசிய மற்றும் பன்னாட்டு அமைப்புகளின் ஒருங்கிணைப்பாகவும் செயல்படுகிறது. மேலும், துறைமுக மேலாண்மை தொடர்பான செயல்பாடுகளை மேற்கொள்வதுடன், கப்பல் போக்குவரத்து அமைச்சகம், துறைமுகங்கள் மற்றும் அரசாங்கத்துடன் தொடர்புடைய பிற முகமைகளுக்கு இடையே ஓர் இணைப்புப் பாலமாகவும் செயல்படுகிறது. துறைமுகங்களில் செயல்பாடுகளில் ஒருமைப்பாட்டை ஊக்குவிப்பதும், அவற்றை தரப்படுத்துவதும் இந்த அமைப்பின் முக்கிய நோக்கங்களில் ஒன்றாகும்.

ஏ. கே. போசு இந்திய துறைமுகங்கள் சங்கத்தின் தற்போதைய நிர்வாக இயக்குநர் ஆவார்.
## மேலும் காண்க
*இந்தியத் துறைமுகங்கள்
## மேற்கோள்கள்

## வெளி இணைப்புகள்
* Official Website

பகுப்பு:இந்தியாவில் உள்ள இலாபநோக்கற்ற நிறுவனங்கள்
இரகுனிபகல் அரிசி

**இரகுனிபகல்** *(Radhunipagal rice)* என்பது இந்தியாவின் மேற்கு வங்காளத்தில் பயிரிடப்படும் ஒரு வகை அரிசி (நெல்) ஆகும். இது பழுப்பு கலந்த வெள்ளை நிறத்தில், சிறிய தானியங்களைக் கொண்ட, இனிப்புச் சுவையுடைய ஒரு நறுமண அரிசி ஆகும். இது இரும்பு (Fe) மற்றும் துத்தநாகம் (Zn) சத்துக்கள் நிறைந்த அரிசி வகை என்பதால், சில மருத்துவ குணங்களையும் கொண்டுள்ளது.

இரகுனிபகல் நெல் பாரம்பரியமாக பல நூற்றாண்டுகளாக மேற்கு வங்கத்தின் தெற்குப் பகுதியில் பயிரிடப்பட்டு வருகிறது. கடந்த 50 ஆண்டுகளில் அதிக மகசூல் தரும் இரகங்கள் அறிமுகப்படுத்தப்பட்டதால், இந்தப் பகுதியின் பல்வேறு வட்டாரங்களில் இதன் சாகுபடி முக்கியத்துவமற்ற நிலைக்குத் தள்ளப்பட்டுள்ளது. மேற்கு வங்கத்தில் சுமார் 10,000 முதல் 12,000 உழவர்கள் பாரம்பரியமாக இரகுனிபகல் நெல்லைப் பயிரிடுகின்றனர்.

இரகுனிபகல் அரிசி பாயசம் மற்றும் பிதா *( Pitha)* தயாரிப்பதற்குப் பயன்படுத்தப்படுகிறது. அதன் பச்சரிசியிலிருந்து (மென்மையான தன்மை கொண்ட பச்சரிசி) போக் *(Bhog )* அல்லது கிச்சடி செய்யப்படுகிறது, இது பூசை  அல்லது சமய விழாக்களின் போது பயன்படுத்தப்படுகிறது.

அதன் புவிசார் குறியீடு (GI) அடையாளத்தின் கீழ், இது "இரகுனிபகல் அரிசி" என்று குறிப்பிடப்படுகிறது.

## புவியியல் பகுதி
இரகுனிபகல் அரிசி பாரம்பரியமாக மேற்கு வங்காளத்தின் கீழ் சிந்து-கங்கைச் சமவெளி|கங்கைச் சமவெளிகள்]] மற்றும் இரார் பிராந்தியங்களில் பயிரிடப்படுகிறது. கடந்த 50 ஆண்டுகளில் அதிக மகசூல் தரும் இரகங்கள் அறிமுகப்படுத்தப்பட்டதால், இதன் சாகுபடி இப்பகுதியின் மாவட்டங்களில் உள்ள பல்வேறு வட்டாரங்களின் ஓரளவு வளமற்ற நிலங்களுக்கு மாறியுள்ளது. மேற்கு வங்காளத்தில் ஒவ்வொரு ஆண்டும் சம்பா சாகுபடிப் பருவத்தில் சுமார் 1,500 முதல் 2,000 எக்டேர் நிலத்தில் இரகுனிபகல் அரிசி பயிரிடப்படுகிறது.

## நூற்பட்டியல்
புவியியல் குறியீடுகளின் பதிவாளர் (நவம்பர் 30, 2024). "புவியியல் குறியீடுகள் இதழ் 200". புவியியல் குறியீடுகள் இதழ். 200. புவியியல் குறியீடுகள் இதழ்.

## சான்றுகள்

பகுப்பு:நெல்
பகுப்பு:நெல் வகைகள்
கசானா நேசனல்

**கசானா நேசனல்** (மலாய்; ஆங்கிலம்: *Khazanah Nasional* அல்லது *Khazanah Nasional Berhad*) என்பது மலேசிய அரசு சார்ந்த நிதி நிறுவனமாகும்.  உலகின் மிகப்பெரிய அரசு நிதி நிறுவனங்களில் ஒன்றாக அறியப்படும் இந்த நிறுவனம், மலேசியாவின் உபரி வருமானத்தை முதலீடு செய்வதற்காக நிறுவப்பட்டது.

இந்த நிறுவனத்தின் முதலீடுகள்; மற்றும் செயல்பாடுகளின் வழியாக, நாட்டிற்கு நிலையான பொருளாதாரம்; மற்றும் சமூக நன்மைகள் பெறுவதற்கான முயற்சிகள் மேற்கொள்ளப்படுகின்றன. அதில் நீண்டகால இடர்-சரிசெய்யப்பட்ட வருமானத்தைப் பெறுவது; புதிய வளர்ச்சிப் பகுதிகளை ஊக்குவிக்கும் முதலீடுகளை மேற்கொள்வது; மலேசியாவின் பொருளாதாரப் போட்டித் தன்மையை வலுப்படுத்துவது; மற்றும் சமூகப் பொருளாதாரச் செயல்பாடுகளில் பங்களிப்பது போன்றவையும் அடங்கும்.

கோலாலம்பூரில் தலைமையகத்தைக் கொண்ட இந்த நிறுவனம், அமெரிக்கா, துருக்கி, சீனா, ஐக்கிய இராச்சியம் மற்றும் இந்தியா போன்ற நாடுகளில் பிராந்திய அலுவலகங்களைக் கொண்டுள்ளது. கசானா நேசனல் நிதியத்தின் முதலீடு பல்வேறு துறைகளை உள்ளடக்கியது. கேளிக்கை சுற்றுலாத் துறை, வங்கித் துறை, பொதுநலத்துறை மற்றும் நுகர்வோர் துறை போன்றவை; இந்த நிறுவனம் கவனம் செலுத்தும் முக்கியமான முதலீட்டுத் துறைகளாகும்.

திசம்பர் 2024-இல், இந்த நிதிய நிர்வாகம் US$36 பில்லியன் சொத்துக்களைக் கொண்டிருந்தது. **கசானா நேசனல்** என்பது அரசாங்கத்தின் அதிகப்படியான நிதியிலிருந்து பணத்தை நிர்வகிக்கும் இரண்டு மலேசிய அரசாங்க முதலீட்டு நிறுவனங்களில் *(Government-Linked Investment Companies)* ஒன்றாகும்.

## நிலைப்பாடு
கசானா நேசனல் என்பது மலேசிய அரசாங்கத்துடன் இணைக்கப்பட்ட ஒரு நிறுவனம் ஆகும். மேலும் இந்த நிறுவனம் மலேசிய நிறுவனங்கள் சட்ட விதிகளின் கீழ் செயல்படுகிறது. இது ஓர் அரசு நிறுவனமோ அல்லது சட்டப்பூர்வ வாரியமோ அல்ல; மாறாக இது அரசாங்கத்திற்குச் சொந்தமான வணிக சொத்துக்களை நிர்வகிக்கும் நிறுவனம்; மற்றும் பல உயர்த் தொழில்நுட்ப உத்திசார் துறைகளில் முதலீடு செய்வதில், அறங்காவலராகச் செயல்படும் ஒரு தேசிய நிறுவனமாகும்.

மற்ற முதலீட்டு நிறுவனங்களைப் போல் அல்லாமல், கசானா நேசனல் தனது முதலீடுகளையும் சொத்துக்களையும் மலேசிய நடுவண் வங்கியிடம் விற்கும் நிறுவனம் அல்ல. மாறாக மத்திய அரசுக்குச் சொந்தமான பில்லியன் கணக்கான ரிங்கிட் மதிப்புள்ள சொத்துக்களை நிர்வகிக்கும் செயல்பாடுகளை ஏற்றுக் கொள்கிறது. சிங்கப்பூர் நாட்டின் நிதி நிறுவனமான தெமாசெக் ஓல்டிங்ஸ் *(Temasek Holdings)* நிறுவனத்தைப் போலவே, கசானா நேசனல் நிறுவனமும் அதன் சொந்த இயக்குநர்கள் குழுவையும்; தொழில்முறை நிர்வாகக் குழுவையும் கொண்டுள்ளது.

கசானா நேசனல் தலைவராக மலேசியப் பிரதமர் பொறுப்பு வகிக்கிறார். கசானாவின் இயக்குநர்கள் குழு; ஏற்கனவே உள்ள நிர்வாக உறுப்பினர்களை மீண்டும் நியமித்தல்; மற்றும் அவர்களைத் தக்கவைத்தல் போன்ற முடிவெடுக்கும் உரிமைகள் அவருக்கு வழஙப்பட்டுள்ளன.

## மேலும் காண்க
* மலாயா தொடருந்து
* டெலிகோம் மலேசியா
* மலேசிய நெடுஞ்சாலை வாரியம்
* மலேசிய வானூர்தி நிலையங்கள் நிறுவனம்
* ஒரே மலேசியா மேம்பாட்டு நிறுவனம்

## மேற்கோள்கள்

## வெளி இணைப்புகள்
* 

பகுப்பு:மலேசிய நிறுவனங்கள்
பகுப்பு:மலேசிய அரசு நிறுவனங்கள்
பெ. கலியமூர்த்தி

**பெ. கலியமூர்த்தி** (*P. Kaliamoorthy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கடலூர் மாவட்டம் இலெக்குர் கிராமத்தினைச் சேர்ந்தவர். இலெக்குர் தொடக்கப் பள்ளியில் கல்வி பயின்றுள்ளார். அனைத்திந்திய அண்ணா திராவிட முன்னேற்றக் கழக கட்சியினைச் சார்ந்த இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மங்களூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1980

## மேற்கோள்கள்

பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
வெளிநாட்டினர் பதிவு அலுவலகம்

**வெளிநாட்டினர் பதிவு அலுவலகம்** (*Foreigners Registration Office*) என்பது இந்தியாவிற்கு வரும் வெளிநாட்டு பார்வையாளர்களுக்கான பதிவு மற்றும் குடியேற்றம் தொடர்பான பணிகளை நிர்வகிப்பதற்குப் பொறுப்பான ஓர் இந்திய அரசாங்க நிறுவனம் ஆகும்.

## இந்தியாவில் வெளிநாட்டினர் பதிவு
வெளிநாட்டினர் பதிவு என்பது இந்திய அரசாங்கத்தால் கட்டாயமாக்கப்பட்ட ஒரு தேவையாகும். இந்தியாவில் உள்ள சில வெளிநாட்டு நாட்டினர் (இந்தியாவின் வெளிநாட்டு குடிமக்கள் தவிர) ஒரு குறிப்பிட்ட காலக்கெடுவிற்குள் வெளிநாட்டினர் பதிவு அலுவலகத்தில் பதிவு செய்ய வேண்டும்.

## பிராந்திய அலுவலர்கள்
### வெளிநாட்டினர் பிராந்திய பதிவு அலுவலகங்கள்
பதிவு செய்வதை எளிதாக்குவதற்காக, வெளிநாட்டினர் பிராந்தியப் பதிவு அலுவலகங்கள் பல்வேறு பிராந்தியங்களில் நிறுவப்பட்டுள்ளன. இந்த அலுவலகங்கள் கொல்கத்தா, மும்பை, புது தில்லி, சென்னை, அமிர்தசரசு, பெங்களூரு மற்றும் ஐதராபாத்து ஆகிய இடங்களில் அமைந்துள்ளன. அலுவலகங்கள் இல்லாத பிராந்தியங்களில், மாவட்டக் காவல் கண்காணிப்பாளர்கள் பதிவு அதிகாரிகளாகச் செயல்படுகின்றனர்.

### இணையவழி பதிவு
2018 ஆம் ஆண்டு ஏப்ரல் மாதம், மத்திய அரசு மின்-வெளிநாட்டினர் பதிவு அலுவலகத் திட்டத்தைத் தொடங்கியது. இது வெளிநாட்டினர் இணையம் வழியாகப் பதிவுசெய்து, விசா மற்றும் குடியேற்றம் தொடர்பான சேவைகளைப் பெற அனுமதிக்கிறது. இந்த புதிய திட்டத்தின் கீழ், ஒரு வெளிநாட்டு குடிமகன் குறிப்பாக அவ்வாறு செய்யும்படி கோரப்பட்டால் தவிர, இனிமேல் அவர்கள் வெளிநாட்டினர் பதிவு அலுவலகத்திற்கு நேரில் வருகைதர தேவையில்லை. 2017 ஆம் ஆண்டில் இந்தியா முழுவதும் உள்ள வெளிநாட்டினர் பதிவு அலுவலகங்களுக்கு சுமார் 360,000 வெளிநாட்டுக் குடிமக்கள் வருகை தந்தனர்.

## மேற்கோள்கள்

பகுப்பு:இந்திய அரசு அமைப்புகள்
பகுப்பு:இந்திய உள்துறை அமைச்சகம்
போமியா

**போமியா** (*Phoomyia*) என்பது நெட்டைக்கால் ஈ குடும்பத்தைச் சேர்ந்த ஈக்களின் பேரினம் ஆகும். இந்த பேரினம் இலங்கை, தாய்லாந்து, கிழக்கு இந்தியாவின் கடற்கரைகளில் காணப்படுகிறது, மேலும் இது *ஆர்கிரோக்லாமிசு* மற்றும் *சூடர்ஜிரோக்லாமிசசு* பேரினத்துடன் நெருக்கமாக தொடர்புடையது. *பூமியா* சிற்றினங்கள் மணல் நிறைந்த கடல் கடற்கரைகளுக்கு மட்டுப்படுத்தப்பட்டதாகத் தோன்றுகின்றன. இங்கு இவை பெரும்பாலும் பேய் நண்டுகளின் பள்ளங்களுக்கு அருகில் காணப்படுகின்றன.

*போமியா* சிற்றினத்தின் முதிர்வடைந்த ஈக்கள் 2.0 முதல் 3.5 மிமீ உடல் நீளத்தைக் கொண்டுள்ளன. இவற்றின் உடல் அடர்த்தியான சாம்பல் நிறத்தைக் கொண்டுள்ளன. மேலும் இவற்றின் கால்கள் மஞ்சள் நிறத்தில் உள்ளன.

*போமியா* என்ற பொதுவான பெயர் *போ* (*Phoo)* என்ற வார்த்தையின் கலவையாகும். இது தாய் மொழி வார்த்தையான Πού (நண்டு) மற்றும் மியா என்பதிலிருந்து பெறப்பட்டது. கிரேக்க வார்த்தையான  (பறக்க) என்பதிலிருந்தும் பெறப்பட்டது.

## சிற்றினங்கள்
இந்த பேரினத்தில் இரண்டு சினங்கள் உள்ளன.

* *போமியா சிறீலாங்கென்சிசு* நாக்லிசு & குரூட்டார்ட், 2013 -இலங்கை (தெற்கு, கிழக்கு, மேற்கு மற்றும் வடக்கு மாகாணங்கள்) கிழக்கு இந்தியா (கோப், ஒடிசா) 
* *போமியா தாய்லாந்தென்சிசு* நாக்லிசு & குரூட்டார்ட், 2013 -தாய்லாந்து (சோன்புரி மற்றும் ரேயோங் மாகாணங்கள்)

## மேற்கோள்கள்

பகுப்பு:கணுக்காலி பேரினங்கள்